cy en cy cy ku cy sv cy en en cy en cy de cy en ro it ro cy cy cy cy fr en en en it fr sv de en en cy cy cy cy fy pl en cy en de cy en de cy cy en cy en cy ceb en en cy en cy en arz en cy cy cy cy en cy cy cy cy cy cy cy de cy cy cy cy cy nb cy en cy cy cy en en de cy cy cy cy de cy ro cy cy cy cy en cy cy cy cy cy cy en cy cy cy cy cy cy cy cy cy cy cy cy cy cy
Gweld Gwyddoniaeth – Rhaglen Rhwydwaith Cynghori STEM i Ysgolion
Beth yr ydym yn gynnig
Mae Gwobrau Dysgu STEM 2017
Mae ceisiadau bellach wedi'u cau ar gyfer ceisiadau, a bydd enwebiadau llwyddiannus yn cael eu hysbysu ddechrau mis Medi.
Mae Gweld Gwyddoniaeth yn darparu cyngor ac arweiniad diduedd ar weithgareddau Gwella a Chyfoethogi STEM, sy’n cynnwys:
gweithgareddau sydd yng Nghyfeirlyfrau STEM
darpariaeth rhanbarthol a lleol i helpu ysgolion a cholegau i nodi’r cyfleoedd gorau er mwyn ysbrydoli pobl ifanc mewn pynciau STEM ac yn y pen draw i ystyried gyrfa yn y maes.
Cyngor ac arweiniad am ddim i athrawon
Helpu i nodi cyfleoedd STEM i ysbrydoli disgyblion, er enghraifft:
ymweliadau ag amgueddfeydd a chanolfannau gwyddoniaeth neu fannau eraill o ddiddordeb sydd â rhaglenni addysgol sy’n gysylltiedig â STEM
gweithgareddau ystafell ddosbarth ac allgyrsiol, fel y rhai sydd wedi’u rhestru yng nghyfeiriaduron STEM a darpariaeth leol a rhanbarthol arall
Dod ag ysgolion a sefydliadau ynghyd i ddatblygu gweithgareddau Ymgysylltu a Chyfoethogi
Darparu gwybodaeth am gynlluniau cenedlaethol – er enghraifft, Bwrsari Gwyddoniaeth Nuffield a Gwobrau CREST Cymdeithas Wyddoniaeth Prydain
Darparu Llysgenhadon STEM – gweler y manylion isod.
Mwy o wybodaeth am sut allwn helpu
Ydych chi’n drysu rhwng yr holl gynlluniau STEM gwahanol sydd ar gael?
A fyddech chi’n hoffi trefnu ymweliad neu sefydlu clwb ar ôl ysgol?
A hoffech wybod mwy am raglen Llysgenhadon STEM?
Gallwn eich helpu trwy ddarparu cyngor diduedd. Cysylltwch â ni ar ymholiadau@gweld-gwyddoniaeth.co.uk neu ffoniwch 02920 344727.
Sut allwch chi ein helpu
Gallwch ein helpu i ddarparu cyngor ac arweiniad diduedd ar weithgareddau Gwella a Chyfoethogi STEM trwy lenwi ein ffurflen adborth ar-lein am y gweithgareddau a drefnwyd gennych.
Mae Llysgenhadon STEM yn wirfoddolwyr o ystod eang o swyddi a chefndiroedd sy'n frwdfrydig am ysbrydoli pobl ifanc i ddilyn astudiaethau a gyrfaoedd gwyddoniaeth, technoleg, peirianneg a mathemateg (STEM). Mae dros 30,000 o wirfoddolwyr yn cynrychioli mwy na 2,500 o gyflogwyr ledled y DU.
Cydlynir y rhaglen Llysgenhadon STEM yn genedlaethol gan STEM Learning. Gweld Gwyddoniaeth sydd yn rheoli rhaglen Llysgennad STEM yng Nghymru.
Gall Llysgenhadon STEM gymryd rhan mewn nifer o brosiectau amrywiol ac arloesol, gan gynnwys:
Darparu cyfleoedd i gefnogi y cwricwlwm drwy greu cysylltiadau gyda’r byd real
Darparu Datblygiad Proffesiynol Parhaus i athrawon
Helpu i ddarparu cefnogaeth ar gyer gweithgareddau fel clybiau gwyddoniaeth a pheirianneg
Helpu gyda chystadlaethau, digwyddiadau a gwobrau ysgolion
Cynnig gwasanaeth mentora a sgyrsiau am yrfaoedd
Bod yn rôl-fodelau i ddysgwyr ifanc
Darparu lleoliadau seiliedig ar waith i athrawon a myfyrwyr.
Mae Rhaglen Llysgenhadon yn adnodd AM DDIM i athrawon i helpu i wella a chyfoethogi gweithgareddau sy’n gysylltiedig â STEM drwy gysylltiadau â’r ‘byd go iawn’. I gael gwybod mwy dilynwch y ddolen hon.
Sut i drefnu ymweliad gan Lysgennad STEM?
Llenwch ein ffurflen gais ar-lein neu gysylltu â ni yn cenhadon@gweld-gwyddoniaeth.co.uk. Gorau oll po fwyaf o wybodaeth sydd gennym am yr hyn rydych ei angen.
Rydym yn cofnodi pob cais ac yn cysylltu â Llysgenhadon STEM yn ystod wythnos gyntaf pob mis. Yna maen nhw’n cysylltu â ni os oes ganddynt ddiddordeb ac os ydynt ar gael. Anfonir e-bost at yr athro a Llysgennad STEM er mwyn iddynt gwblhau'r trefniadau. Rydym yn awgrymu o leiaf chwe wythnos o rybudd.
Faint mae'n ei gostio?
Mae Llysgenhadon STEM yn wirfoddolwyr, felly maent ar gael yn rhad ac am ddim. Fodd bynnag disgwylir ysgolion ddarparu deunyddiau ac adnoddau ar gyfer gweithgareddau.
A oes unrhyw delerau ac amodau?
Rhaid ymateb i ohebiaeth gan Lysgenhadon STEM sydd wedi cytuno i weithio gyda chi
Rhaid sicrhau y cânt bob cymorth pan fyddant yn ymweld â'ch ysgol
Rhaid sicrhau nad ydynt yn cael eu gadael i fod yn gyfrifol am bobl ifanc
Dylid darparu adborth ar ôl ymweliad unrhyw Lysgennad STEM. Bydd holiadur byr yn cael ei anfon atoch pan fydd Llysgennad STEM wedi cadarnhau ei fwriad i ddod atoch.
Gweld Gwyddoniaeth / See Science
8 Cilgant Sant Andreas, Caerdydd CF10 3DD
02920 344727  www.gweld-gwyddoniaeth.co.uk  ymholiadau@gweld-gwyddoniaeth.co.uk
Gweld Gwyddoniaeth Cyf / Cofrestrwyd yng Nghymru a Lloegr / Cyfeiriad cofrestru: 8 Cilgant Sant Andreas, Caerdydd CF10 3DD / Rhif Cwmni: 07712605